İzrail Fälästinneñ Ğazzä töbägendä,
êlekke Netzarim toraq punktınnan uzaçaq yaña yul tözi başladı.
İzrail xökümätenä yaqın bulğan "Channel 14" televideniye kanalı beldergänçä bu yul
blokada astındağı töbäkne ikegä büläçäk.
749 nomerlı avtoyulnıñ tözeleşe
yul östendäge barlıq grajdan asqorımanı yuqqa çığaraçaq.
Bu grajdan asqorımağa äle berniçä atna êlek xezmät kürsätkän
häm xäzerge waqıtta cimerelgän Törek-Fälästin Duslıq xastaxanäse,
Äl-Aqsa universitetı, ike awıl, lunaparklar häm igen-basular da kerä.
Xäbärgä kürä İzrail köçläreneñ bu yulnı tözüendäge maqsat -
Ğazzädä kiläçäktä planlaştırılğan xärbi höcümnär öçen
bu yulnı başlanğıç urın itep qullanu
häm kön'yaqtağı 1 million fälästinleneñ tön'yaqtağı öylärenä qaytuına kirtä quyu.
"Xäzerge waqıtta Netzarim koridorı digän urında bez.
Bu cir tön'yaqtağı sızıq belän kön'yaqtağı töbäk
häm kön'yaqtağı urınnar arasında buffer töbäk bulıp tora.
Bu yul töbäkne saqlaw, doşman liniyalären tarqatu, kön'yaqtan tön'yaqqa xäräkätne buldırmaw
häm töbäktä tulısınça kontrol' urnaştıru öçen açıla."
Älege xäbär qayber töbäklärdä törle borçularğa kiterde.
İzrailneñ 749 nomerlı avtoyulnı tözüeneñ
Ğazzäne qanunsız räweştä qabat yawlaw planınıñ kürsätkeçe buluı,
läkin monıñ İzrail berlektäşe bulğan AQŞnıñ töbäktä telägän
çişeleşneñ ber öleşe bularaq quyğan şartlarğa turı kilmäwe belderelä.
Bu şartlar arasında Ğazzäneñ qabat yawğa duçar qalmawı häm cirläreneñ azaytılmawı bar.
İzrailneñ qamaw astındağı töbäk belän bäyle suğıştan soñğı plannarı xaqında yasalğan bu xäbärdän alda
İzrail prem'yer-ministrı Bin'yamin Netan'yaxu kön'yaq Ğazzäneñ
Räfax töbägenä ciröste operaśiyase oyıştıraçaqların citkergän ide.
Tel'-Aviv citäkçelegeneñ suğış kabinetındağı Beni Ganś isä Xamasnı kisätep,
İzraille totıqlarnıñ barısı da Ramazan ayı başlanğançı irekkä cibärelmäsä,
İzrail köçläreneñ 6 atna baraçaq höcüm başlataçağın äytkän ide.